|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta noteikumu projekts “Grozījumi Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību””** | |
|  | **Projekta izstrādes nepieciešamības pamatojums**  *Norāda atsauci uz:*   * *konkrētu tiesību aktu (tā pieņemšanas datums, pants, daļa, punkts),* * *Ministru prezidenta rezolūciju (datums, numurs),* * *Valsts sekretāru sanāksmes, Ministru kabineta komitejas sēdes vai Ministru kabineta sēdes protokollēmumu (protokola datums, numurs, paragrāfs),* * *ministrijas darba plāna uzdevumu (numurs, izpildes termiņš),* * *ES tiesību aktu (direktīvas, regulas pieņemšanas datums, pants, daļa, punkts),*   *no kurienes izriet uzdevums izstrādāt projektu.* | Saeima 2020.gada 6.februārī pieņēma likumu “Grozījumi likumā “Par akcīzes nodokli”” (likumprojekta Nr. [266/Lp13](http://titania.saeima.lv/LIVS13/SaeimaLIVS13.nsf/webSasaiste?OpenView&restricttocategory=266/Lp13)), kas no 2022.gada 1.janvāra paredz piemērot diferencētu akcīzes nodokli bezalkoholiskajiem dzērieniem atkarībā no cukura satura dzērienā:   * ar cukura saturu līdz 8 gramiem (neieskaitot) uz 100 mililitriem - 7,4 euro; * ar cukura saturu no 8 gramiem (ieskaitot) uz 100 mililitriem - 14 euro.   Ņemot vērā minēto, jāprecizē Kafijas un bezalkoholisko dzērienu akcīzes nodokļa deklarācijas veidlapa un tajā norādāmā informācija.  Saeima 2021.gada 21.oktobrī pieņēma likumu “Grozījumi likumā “Par akcīzes nodokli”” (likumprojekta Nr. [1058/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1058/Lp13)), kurš paredz:  1) no 2022.gada 1.janvāra:   * izslēgt no likuma “Par akcīzes nodokli” 23.panta četrpadsmito un piecpadsmito daļu; * aizstāt visā likumā "Par akcīzes nodokli" vārdus "elektroniskās cigaretes" (attiecīgā skaitlī un locījumā) ar vārdiem "elektroniskās smēķēšanas ierīces";   2) no 2022.gada 1.jūlija:   * vidējiem vīna, raudzēto dzērienu, starpproduktu ražotājiem atbilstoši likumā noteiktajiem apjomiem piemērot likmi 50 procentu apmērā no likumā noteiktās pilnās likmes.   Ņemot vērā minēto, jāprecizē Alkoholisko dzērienu akcīzes nodokļa deklarācijas, Tabakas izstrādājumu akcīzes nodokļa deklarācijas, Elektroniskajās cigaretēs izmantojamā šķidruma, tā sagatavošanas sastāvdaļu un tabakas aizstājējproduktu akcīzes nodokļa deklarācijas veidlapas un tajās norādāmo informāciju. |
|  | **Projekta īss saturs**  *Norāda īsu izstrādājamā projekta saturu.* | 1. Ministru kabineta noteikumu projekts “Grozījumi Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”” (turpmāk – noteikumu projekts) paredz izteikt jaunā redakcijā Ministru kabineta 2010.gada 30.marta noteikumu Nr.300 “Noteikumi par akcīzes nodokļa deklarācijas veidlapām un to aizpildīšanas kārtību” (turpmāk – MK 2010.gada 30.marta noteikumi Nr.300) 4.pielikumu, mainot deklarācijas veidlapas struktūru, dalot akcīzes preču veidu "Bezalkoholiskie dzērieni" divās grupās (2 kolonnas).  Tādā veidā tiks paredzēta iespēja deklarēt bezalkoholiskos dzērienus divās atsevišķās kolonnās atkarībā no cukura satura dzērienā atbilstoši akcīzes nodokļa likmēm, kas noteiktas likuma "Par akcīzes nodokli" 15.panta redakcijā, kas stājas spēkā 2022.gada 1.janvārī.  2. Noteikumu projekts paredz izteikt jaunā redakcijā MK 2010.gada 30.marta noteikumu Nr.300 2. un 3.pielikumu. Tādējādi akcīzes nodokļa maksātājiem nebūs jānorāda informācija par alkoholisko dzērienu vai tabakas izstrādājumu daudzumu atbilstoši attiecīgajam akcīzes nodokļa marku daudzumam, par kuru akcīzes nodoklis bija maksājams saskaņā ar likuma 23.panta četrpadsmito daļu. Atbilstoši likuma "Par akcīzes nodokli" redakcijai, kas stāsies spēkā no 2022.gada 1.janvāra, likuma 23.panta četrpadsmitā daļa ir izslēgta.  3. Noteikumu projekts paredz visā MK 2010.gada 30.marta noteikumu Nr.300 tekstā aizstāt vārdus "elektroniskās cigaretes" (attiecīgā skaitlī un locījumā) ar vārdiem "elektroniskās smēķēšanas ierīces", kas stāsies spēkā no 2022.gada 1.janvāra.  4. Noteikumu projekts paredz izteikt jaunā redakcijā MK 2010.gada 30.marta noteikumu Nr.300 2.pielikumu, mainot deklarācijas veidlapas struktūru, dalot vīna, raudzēto dzērienu un starpproduktu kolonnas divās grupās atkarībā no piemērojamās akcīzes nodokļa likmes atbilstoši, likuma "Par akcīzes nodokli" 12.panta redakcijai, kas stāsies spēkā 2022.gada 1.jūlijā. |
|  | **Prognozējamā projekta finansiālā ietekme uz valsts budžetu**  *Norāda projekta finansiālo ietekmi uz valsts budžetu.* | Nav attiecināms |
|  | **Iespējamie risinājuma varianti** (ja nepieciešams)  *Norāda iespējamos projekta izstrādes variantus.* | Nav attiecināms |
|  | **Par projektu nosakāmā atbildīgā amatpersona**  *Norāda par projektu izstrādi atbildīgās personas amatu, vārdu un uzvārdu.* | Valsts ieņēmumu dienesta Nodokļu pārvaldes Akcīzes daļas vadītāja Ieva Liepiņa |
|  | **Nosakāmais projekta sagatavotājs** (ja nepieciešams).  *Norāda projekta izstrādātāja amatu, vārdu un uzvārdu.* | Valsts ieņēmumu dienesta Nodokļu pārvaldes Akcīzes daļas Datu atbilstības uzraudzības nodaļas galvenā nodokļu inspektore Inga Sirija (tālr.: 67120167; e-pasts: Inga.Sirija@vid.gov.lv) |
|  | **Projekta spēkā stāšanās laiks**  *Norāda projekta spēkā stāšanos (piemēram, vispārējā kārtībā, konkrēts termiņš).* | Vispārējā kārtībā |
|  | **Politikas joma**  *Norāda politikas jomu, uz kuru attiecas izstrādājamais projekts*. | Budžeta un finanšu politika |